Andoros nacionalinis stadionas

Andoros nacionalinis stadionas (kat. Estadi Nacional) – daugiafunkcis stadionas Andoros miesto pietvakarinėje dalyje, Andoros kunigaikštystėje. FC Andorra klubo namų aikštė, nuo 2014 m. čia žaidžia Andora. Istorija Jau XX a. pabaigoje svarstyta pastatyti nacionalinį Andoros stadioną, tačiau sprendimai nebuvo priimti tol, kol 2011 m. UEFA skyrė finansavimą. Nuspręsta, kad stadionas bus pastatytas buvusios Camp d'Esports del M.I. Consell General futbolo aikštės vietoje – tai aikštė, pastatyta 1971 m., kurioje buvo 500 žiūrovų tribūna. Rekonstrukcija buvo pradėta 2013 m., stadionas atidarytas 2014 m. rugsėjo 9 d. rungtynėmis tarp Andoros ir Velso rinktinių (1-2). Tada stadionas tapo nacionaliniu, jame žaidžia futbolo ir regbio rinktinės. Iki tol rinktinių rungtynės vykdavo Andoros bendruomenės stadione. Šaltiniai